Tuen numer XT 1/03

Jäsenvalti Belgia

Alue Flanderi

Tukiohjelman nimike Työntekijöiden koulutuksen edistäminen: — Koulutuksen edistäminen koskee tiettyjä työntekijäryhmiä, jotka saavat koulutusta työnantajansa pyynnöstä, — Työnantajat vapautetaan osittain eräistä koulutuskustannuksista, — Tämä koskee ainoastaan VDAB:n itse tarjoamaa yleiskoulutusta.

Tuensaajat Mitä työntekijäryhmiä osittainen koulutuskustannuksista vapauttaminen koskee? 1. ’Epävarmassa asemassa’ olevat työntekijät, jos he osallistuvat koulutukseen 6 kuukauden kuluessa palvelukseen ottamisestaan. ’Epävarmassa asemassa’ olevia työntekijöitä ovat: — työntekijät, jotka ovat ennen palvelukseen ottamistaan olleet vähintään 12 kuukautta työttöminä, — työntekijät, jotka ovat ennen palvelukseen ottamistaan saaneet vähintään 6 kuukautta alinta toimeentulotukea, — työntekijät, jotka olivat palvelukseenottoajankohtana kirjoilla vammaisten sosiaalisesta jälleensopeuttamisesta vastaavassa valtion rahastossa (Rijksfonds voor sociale reclassering van mindervaliden) — alle 18-vuotiaat työntekijät, joilla on osa-aikainen oppivelvollisuus, — yli 18-vuotiaat työntekijät, joilla ei ole keskiasteen päättötutkintoa, — työntekijät, jotka eivät ole saaneet avustuksia eivätkä ole harjoittaneet ammattitoimintaa kolmen vuoden aikana ennen palvelukseenottoajankohtaa tai ovat keskeyttäneet ammattitoiminnan harjoittamisen kolmen vuoden ajaksi tai eivät ole koskaan harjoittaneet ammattitoimintaa. 2. Työttömyysuhan alaiset työntekijät: — joukkovähentämisten yhteydessä — yksittäisen työntekijän irtisanomisen yhteydessä — vaikeuksissa olevan yrityksen (2) työntekijät rakenneuudistuksen kohteena olevan yrityksen (3) työntekijät 3. Yritykset, joiden palveluksessa on enintään 25 työntekijää — yritykset, joiden palveluksessa on alle 10 työntekijää — yritykset, joiden palveluksessa on 10—25 työntekijää 4. Työntekijät, jotka eivät terveyssyistä kykene enää hoitamaan nykyisiä tehtäviään

Oikeusperusta Wijziging van het besluit van de Vlaamse regering van 21-12-1988 houdende de organisatie van de arbeidsbemiddeling en de beroepsopleiding. Deze besluitswijziging wordt voorgelegd aan de Vlaamse regering op 6-12-2002.

Tukiohjelman arvioidut vuosikustannukset 0,8—1,5 miljoonaa EUR vuosi

Tuen enimmäisintensiteetti VDAB veloittaa asiakkaina olevilta työnantajilta ainoastaan kouluttajasta, oppimateriaalista ja välineistön poistoista aiheutuvat työntekijöiden koulutuskustannukset. Kustannusten osittainen korvaaminen tapahtuu näiden kulujen perusteella, kuten päätökseen tehdyssä muutoksessa on ilmoitettu. Muut kustannukset, joita voidaan pitää asetuksen 68/2001 mukaisina koulutuskustannuksina, tulevat joka tapauksessa työnantajan maksettavaksi. Tuki-intensiteetti vaihtelee kohderyhmittäin, mutta on eri simulaatioiden perusteella enintään 50 prosenttia. Simulaatiolaskelmat ovat perustuneet VDAB:n mahdollisimman suureen tukiosuuteen ja työehtosopimuksen mukaiseen minimipalkkaan kyseisellä alalla. — kallein VDAB-koulutus: tuki-intensiteetti 49,03 % (osuus ainoastaan 0,13 % liikevaihdosta) — eniten tarjottava koulutus: tuki-intensiteetti 44,44 % (osuus 18,45 % liikevaihdosta) Edellä mainitussa päätöksessä VDAB:n mahdollisimman suuri tukiosuus koskee yleensä tapauksia, joissa työntekijä voidaan katsoa käytännössä työttömäksi (joukkovähentämiset, yksittäiset irtisanomiset, työntekijät, jotka eivät terveyssyistä kykene enää hoitamaan nykyisiä tehtäviään). Muissa tapauksissa VDAB:n osuus on puolet pienempi. Lisäksi asetuksessa sallitaan enintään 50 %:n tuki-intensiteetti silloin, kun on kysymys suuryrityksestä. VDAB:n toiminta kohdistuu kuitenkin pääasiassa erityiskohderyhmiin ja pk-yrityksiin, joiden osalta asetuksessa sallitaan korkeampi tuki-intensiteetti. Jos tuki-intensiteetti ylittää asetuksen mukaisen intensiteetin, päätöksessä säädetään, että tuki-intensiteetti rajataan tällöin enimmäismäärään

Täytäntöönpanopäivä 1.1.2003

Tukiohjelman kesto 30.6.2007 asti. Tukiohjelma vahvistetaan Flanderin hallituksen päätöksellä määräämättömäksi ajaksi. Tukiohjelman voimassaolo jatkuu periaatteessa ilmoitetun päivämäärän jälkeen, jollei Flanderin hallituksen asetuksella tukiohjelmaan mahdollisesti tekemistä muutoksista muuta johdu. Tarvittaessa toimenpiteitä mukautetaan asetuksella, joka tulee voimaan 31.12.2006 alkaen

Tuen tarkoitus VDAB:n tehtävänä on mm. tarjota työnantajien pyynnöstä näiden työntekijöille koulutusta. Koulutus tapahtuu maksua vastaan. Tiettyjen työntekijäryhmien koulutuksen edistämiseksi työnantajille tarjotaan korvausta osasta kustannuksia. Tuki koskee ainoastaan VDAB:n tarjoamaa yleiskoulutusta. VDAB:n koulutusohjelma on erittäin laaja. Se tarjoaa tällä hetkellä 1622 erilaista työntekijöille tarkoitettua koulutusohjelmaa koko Flanderin alueella. Koko koulutusohjelma on saatavissa Internet-osoitteesta www.vdab.be/opleidingen

Ala/alat, joita tuki koskee Kaikki alat.

Tuen myöntävän viranomaisen nimi ja osoite Nimi: Vlaamse Dienst voor Arbeidsbemiddeling en Beroepsopleiding (VDAB) Keizerslaan 11 B-1000 Brussel